ব্রাজিলের অামাজন অঙ্গরাজ্যের রাজধানী ম্যানাউসের একটি কারাগারে রোববার অন্তত চার বন্দি নিহত হয়েছে। এই নিয়ে চলতি সপ্তাহে দেশটির কারাগারে সহিংসতার ঘটনায় শতাধিক বন্দির মৃত্যু ঘটল। কারাগারে সহিংসতায় নিহতদের অধিকাংশকেই শিরোচ্ছেদ ও ধারালো অস্ত্রের আঘাতে হত্যা করা হয়েছে। প্রতিদ্বন্দ্বী মাদক চক্রগুলোর মধ্যে সহিংসতার এ ঘটনা ঘটেছে। কারাগারগুলোতে ধারণক্ষমতার চেয়ে অনেক বেশি সংখ্যাক বন্দিকে গাদাগাদি করে রাখা হয়েছে।